ปกติเป็นคนนอนประมาณตี3-4ถึงตี5 ทุกวัน ไม่รู้ว่าเป็นประจำเดือนหรือเปล่า แต่เดือนนี้มา2รอบเลือดครั้งแรกเป็นสีแดง รอบ2 เลือดเป็นสีน้ำตาล อยากรู้ว่าเป็นอะไรแล้วมีทางแก้ไหมค่ะ
สวัสดีค่ะ @การที่มีเลือดออกกระปริดกระปรอย สามารถเกิดได้จากหลายสาเหตุ เช่น ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้น @หาก มีเพศสัมพันธ์ก่อนนั้น แนะนำให้ทดสอบการตั้งครรภ์ดูนะคะ หากไม่ตั้งครรภ์ อาจเป็นไปได้ว่า เลือดที่มากระปริดกระปรอยเกิดจากความเครียด ให้รอดูอาการต่อก่อนได้ค่ะ @แต่หากยังมีเลือดกระปริดกระปรอยผิดปกติมาเรื่อยๆ ควรไปพบสูตินารีแพทย์เพื่อตรวจวินิจฉัยโรคและรับการรักษาอย่างเหมาะสมอีกทีนะคะ